De 11 skraldemænd i Rebild, der har strejket siden mandag, har onsdag genoptaget arbejdet.

Efter to dage med strejke er Meldgaard Miljø A/S' 11 skraldemænd igen ude og indsamle Rebild Kommunes skrald. Det oplyser Arne Nielsen, der er gruppeformand i Transportsektionen i 3F Aalborg. Skraldemændene strejkede på grund af utilfredshed med, at deres tillidsmand blev fyret. Parterne mødes i Støvring til yderligere forhandlinger onsdag formiddag.